শিখ-বিরোধী দাঙ্গা মামলায় দোষী সাব্যস্ত প্রাক্তন কংগ্রেস নেতা সজ্জন কুমার

নয়াদিল্লি: শিখ-বিরোধী দাঙ্গা মামলায় (Anti-Sikh riots case) দোষী সাব্যস্ত হলেন প্রাক্তন কংগ্রেস নেতা সজ্জন কুমার। তাঁকে দোষী আখ্যা দিয়েছে দিল্লির রাউস অ্যাভিনিউ আদালত (Rouse Avenue Court, Delhi) । বিশেষ বিচারক কাবেরী বাভেজা প্রাক্তন কংগ্রেস নেতা সজ্জন কুমারকে (Former Congress leader Sajjan Kumar) দোষী সাব্যস্ত করেন।

সরস্বতী বিহারে (Saraswati Vihar) দুই ব্যক্তিকে খুনের অপরাধে তাঁকে দোষী সাব্যস্ত করা হল। সাজা ঘোষণা ১৮ ফেব্রুয়ারি। ৩১ জানুয়ারি শেষ শুনানি হয়েছিল।

আরও পড়ুন: রাজ্য বাজেটে গঙ্গাসাগর সেতুর জন্য বরাদ্দ ৫০০ কোটি টাকা

১৯৮৪ সালে শিখ-বিরোধী দাঙ্গায় অভিযুক্ত প্রাক্তন কংগ্রেস নেতা সজ্জন কুমার। ১ নভেম্বর পশ্চিম দিল্লির রাজ নগরে সর্দার যশবন্ত সিং এবং সর্দার তরুণদীপ সিংকে হত্যা করা হয়েছিল।

রাজ নগর এলাকায় একদল দুষ্কৃতী লোহার রড এবং লাঠি দিয়ে ক্ষতিগ্রস্তদের বাড়িতে আক্রমণ করে। অভিযোগকারীদের মতে, সেই উন্মত্ত জনতার নেতৃত্বে ছিলেন সজ্জন কুমার ৷